— Концерт, мероприятий шотышто веле огыл, чыла марий илыш нерген тургыжландарыше йодыш-влакымат пуат. Сандене шукынжо «уверым пуышо бюро» семынак пашам ыштет маныт, — чонжым почеш Т.Степанова. — Калык дене мутланаш, нунын дене пашам ышташ мылам моткоч келша. Паша жапыште нелылык лектеш гынат, шуктымо сомылем куаным конда, сандене йӱдшӧ-кечыже пашам ыштен кертам. Паша деч посна иленжат ом сеҥе, вашке шоҥгемат докан. Калыклан кӱлешан улат гын, илымет шуэш.